גילי קימור

גילי קימור (נולד ב־1990) הוא משורר, פזמונאי, מרצה ויוצר ישראלי. יצירתו עוסקת בנושאים של זהות, אוטיזם, אהבה וחברה, תוך שילוב בין שירה, מוזיקה והופעות ציבוריות. קימור מאובחן עם תסמונת אספרגר, והוא פועל להעלאת המודעות לאוטיזם בישראל באמצעות יצירתו והופעותיו הציבוריות.

 קורות חיים 
קימור נולד בירושלים בשנת 1990 לבמאים דלית (לבית שקד) וירין קימור ולו אח אייל, ואחות טנא מנישואיו הראשונים של אביו. מצד אמו הוא נכדם של גרשון שקד, שהיה פרופסור לספרות עברית באוניברסיטה העברית בירושלים, וד"ר מלכה שקד, חוקרת ספרות עברית וספרות השוואתית, שהייתה מורה לספרות בעבר באוניברסיטה העברית ובתיכונים שונים בארץ. מצד אביו הוא נכדם של פרופ' ברוך קימור, מחלוצי חקר הימים והאגמים בישראל, ושל אמה קימור, משוררת, מחזאית ומורה לאנגלית.

גילי קימור בוגר תואר ראשון במדעי המדינה והמזרח התיכון, ותואר שני במורשת ישראל מאוניברסיטת אריאל. עובד ככותב תוכן שיווקי בחברת התרגום טומדס. קימור מתאר את השירה כ"תקשורת אלטרנטיבית ומשמעות לחיים", ומשתמש בה כדי לבטא את חוויותיו כאדם על הספקטרום האוטיסטי.

קימור למד כתיבת שירה באופן מקצועי אצל חמישה מורים, ביניהם: סבתא שלו ד"ר מלכה שקד, נעם חורב, מאיר גולדברג, דן תורן, ונילי שרייבר שהייתה מורה לספרות וללשון בתיכון אורה מודיעים, שבזכותה הוגש קימור לתחרות ביכורי היצירה ברמת גן ושיריו זכו בה ארבע שנים ברציפות במקומות הראשונים.

 יצירה ספרותית 
קימור פרסם ארבעה ספרי שירה, מהם שלושה בהוצאת צבעונים ואחד בהוצאה עצמית:
 דבש מלקות (2012)
 הדרך המוזהבת (2015)
 נשיקה ופגיון (2019)
 משק הברבור (2025) – יצא בהוצאה עצמית
 שיתופי פעולה: גילי קימור עובד בימים אלה עם יוצרים אוטיסטים אחרים. היוצרים שלומי דיין ומתן רגב.
 עם שלומי דיין גילי כותב ספר מחקרי בשם "מעשה בחמישה חומשים" ספר זה משלב בין אוצרות התרבות היהודית התורה, ספרות חז"ל וספרים דתיים אחרים לתרבות הישראלית ולהגות ציונית. הספר מהווה פירוש חדשני לספרי הילדים שכולנו גדלנו עליהם מעשה בחמישה בלונים, איה פלוטו, הבית של יעל, איתמר מטפס על הקירות ועוד ספרים רבים אחרים תוך גילוי הסוד הציוני והיהודי שהוסתר בהם. ספרי ילדים לכאורה שהם למעשה ספרי נבואה חילוניים. צפוי לצאת גם פודקאסט מעמיק בנושא הזה.
 עם מתן רגב גילי קימור כותב את ספר הפנטזיה רשומות ווינטרייז ספר זה אמור להיות ספר הפתיחה לסדרה שלמה של ספרי פנטזיה.

 פזמונים שהולחנו 

גילי קימור כתב עשרות שירים שהולחנו ובוצעו על ידי אמנים שונים, בהם:
 "אהבה במוזיאון" – יוסי סידי
 "כוכבייך יזרחו במקום דמעות" – שלומי דיין
 "על מיתרי ליבי" – גילי קימור (לחן: הילה זהרור)
 "כוכב רחוק שלי" – עדן פאדל (לחן: פאדל ויוסי סידי)
 "מי את" – גילי קימור (לחן: דורון דוקטורי)
 "כיבוש המבצר" – גילי קימור (לחן: דורון דוקטורי)
 "כשהשמש זורחת" – גילי קימור (לחן: דורון דוקטורי)
 "בשבילכם" – גילי קימור (לחן: הילה זהרור)
 "עומדת בדוכן הנשיקות" – אופאל כשר (לחן: הילה זהרור)
 "היא עזבה את דוכן הנשיקות" – גילי קימור (לחן: הילה זהרור)
 "אין גבול לרחמים בעולם" – אודי בארי (לחן: יוסי סידי)
 "מתרימים / לא שווים" – אנסמבל משתתפים (לחן: עילי בוטנר)
 "שקרים עולים בדם" – אודי בארי (לחן: יוסי סידי)
 "כיף התקווה הטובה" – דניאל סלומון (לחן: דני רובס)
 "היא" – נורית האן זיגלר (לחן: רחלי וולרשטיין)
 "החובש שלי" – גלי אבינועם
 "יהודי עם גב לקיר" – גילי קימור (לחן: מקהלת שירה)
 "אני מבטיח לך" – גילי קימור (לחן: הילה זהרור)
 "סודו של הירח" – גילי קימור והילה זהרור (לחן: הילה זהרור)
 "מרחב אינסופי / סעי ונדי שלי" – חנה דסקל

 הרצאות ופעילות ציבורית 
קימור מרצה על התמודדות עם תסמונת אספרגר דרך שירה. הרצאותיו מתקיימות בבתי ספר, מוסדות אקדמיים, ארגונים המספקים שירות לאנשים עם אוטיזם, הורים לאנשים על הספקטרום האוטיסטי, ולאנשי הספקטרום עצמם.
בין המקומות בהן הרצה גילי קימור - המחלקה לפסיכולוגיה באוניברסיטה העברית, מחלקת לימודי עבודה סוציאלית במכללת רופין, קורס עבודה סוציאלית באוניברסיטת בר-אילן, מרכז מטר"ה לטיפול באוטיסטים, מרכז מפת"ח לטיפול באוטיסטים, האגודה למען החייל תוכנית "ניצוצות" ועוד מגוון מוסדות, ארגונים וחברות.
 אזכורים בתקשורת 

שיריו של גילי קימור פורסמו בעיתונות המודפסת ובמדיה הדיגיטלית. שניים משיריו, "אדם וחוה" ו"ואהבה וירטואלית", פורסמו במדור "שיר ביום" במוסף "גלריה" של עיתון "הארץ". כמו כן, השיר "השירה שלי" הוצג בתוכנית הבוקר של גיא מרוז ואורלי וילנאי.

שירים נוספים, כמו "על מיתרי ליבי" ו"מי את", שודרו בתחנות רדיו ישראליות שונות: הראשון בתוכנית "אופיר וחריש בחמישי" ברדיו לב המדינה 91FM, והשני בתוכנית "האור בקצה" של הרדיו החברתי הראשון. גם השירים "אינסומניה" ו"כד הזהב הסדוק" זכו לחשיפה במדור הספרות של "מקור ראשון". השיר כיף תקווה טובה זכה גם לאזכור בעיתון ידיעות אחרונות במסגרת יום התרמה לאנשים על הקשת האוטיסטית בו גילי קימור שימש פרזנטור לאלו"ט.

יצירתו של קימור שודרה בתוכניתה של יהודית בן יעקב בתחנת כאן 88, והוזכרה באנתולוגיות שירה כמו "יוצרים בצוותא" ו"מילים ורגשות". שיר של גילי קימור פורסם גם בירחון מוטיב. השיר "כיף התקווה הטובה" זכה לחשיפה רחבה במספר ערוצי תקשורת: ידיעות אחרונות, התוכנית "שש עם עודד בן עמי" בערוץ קשת 12, ערוץ הילדים, יס קידס, ערוץ 20, הטלוויזיה החינוכית (ערוץ 23), בגלי צה"ל ובתוכנית של יעל דן.

כתבה על קימור שודרה בערוץ 13 במסגרת "דיבור ישיר" וזכתה ללמעלה מ-130,000 צפיות. כתבה נוספת נכתבה על גילי קימור בעיתון גבעתיים פלוס על ידי הכותבת בטי בן בשט. כמו כן, הוא השתתף בשידורים חיים אצל חנה כלופפר.

שיריו הושמעו בעשרות תחנות רדיו אזוריות, בהן: גלגלצ, כאן גימל, קול הנגב, קול דימונה, קול גת, רדיו אורנים, קול יבנה, קול יזרעאל, קול נס ציונה, רדיו אפי-לוג, קול רמלה, רדיו שלי, "הכי עברי שיש", כאן 88, רדיו אמצע הדרך, רדיו אשל הנשיא, הרדיו החברתי הראשון, רדיו פלורידה, רדיו לב המדינה, רדיו אריאל, רדיו סהר, קול טבריה, קול נתניה, רדיו דרום אשקלון ו-103FM.

במסגרת פרויקט "מתרימים / לא שווים", השיר פורסם בערוץ 98, בעמוד הפייסבוק של "שווים בתקשורת", ובפלטפורמות של משפיענים בהם ליידי וולף, עידן מוטולה, דניאל עמית, ספיר משה ועמוד קול רמת השרון.

 קישורים חיצוניים 
 ערוץ היוטיוב של גילי קימור
 עמוד הפייסבוק של גילי קימור
 עמוד המרצה של גילי קימור באתר "הרצאות מהכורסא"

 הערות שוליים 

קטגוריה:משוררים ישראלים
קטגוריה:פזמונאים ישראלים
קטגוריה:משוררים כותבי עברית
קטגוריה:אוטיסטים יהודים
קטגוריה:בוגרי אוניברסיטת תל אביב
קטגוריה:ישראלים שנולדו ב-1990